stanford-oval/wikipedia huggingface dataset:
Ildar Wafin
Yksityiselämä

Wafin on lähtöisin Järvenpäästä ja on viidennen sukupolven tataari Suomessa. Hänen vanhemmillaan Vahit ja Tinet Wafinilla (os. Nisametdin) on Helsingissä Fredrikinkadulla itämaisten mattojen myymälä Mattocenter, jossa myös hän itse on työskennellyt. Ildar Wafinilla on kaksi veljeä, Amir ja Kadir.
Tamperelainen liikemies Semiulla Wafin oli Ildarin isän isoisä.
Aiheesta muualla

Nettisivut
Ildar Wafin on Art, Identity, and Inspiration (2024)
Sami Hedberg

| Sami Hedberg |
| --- | --- |
 Sami Hedberg koripallon vuoden 2017 EM-kilpailujen yhteydessä.
Henkilötiedot
Syntynyt: 13. maaliskuuta 1981 (ikä 43) Helsinki
Ammatti:  stand up -koomikko, näyttelijä, yrittäjä
Siviilisääty:  eronnut
Aiheesta muualla
Kotisivu
Sami Henrik Hedberg (s. 13. maaliskuuta  1981 Helsinki) on suomalainen stand up -koomikko, näyttelijä ja yrittäjä. Hedberg tuli tunnetuksi voitettuaan Subtv:n Get up, stand up -kilpailun vuonna 2005.
Hedberg on esiintynyt useissa televisio-ohjelmissa, muun muassa omassa sketsisarjassaan Kokovartalomies, Talent Suomessa ja Konttori-tv-sarjan suomalaisessa versiossa, sekä toiminut ääninäyttelijänä piirroselokuvissa. Hän on ollut The Voicen aamushow’n juontaja sekä vetänyt omaa radioshow’taan Spin FM:llä. Vuonna 2013 hän esiintyi Hartwall Areenalla ”Sami Hedberg Alive” -show’ssa. Hän näytteli keväällä 2015 ensi-iltansa saaneessa Luokkakokous-elokuvassa sekä Luokkakokous 2 – Polttarit -elokuvassa, joka sai ensi-iltansa syksyllä 2016. Hedberg saavutti 365 stand up -kiertueellaan Guinness World Recordsin maailmanennätyksen ”eniten livekeikkoja vuodessa” vuoden 2015 aikana.
Hedbergillä on oma yritys Hedberg Live Oy, joka on perustettu vuonna 2005. Se on luova tuotantoyhtiö, joka tekee kaikkea tapahtumatuotannosta mainostuotantoon ja tilavuokraukseen.
Hedberg on mukana hyväntekeväisyydessä. Hän toimii muun muassa Suomen World Visionin lähettiläänä. Hedberg järjestää stand up -klubillaan sekä hyväntekeväisyysiltoja että viittomakielelle tulkattuja iltoja.
Hedberg on myös Helsinki Comedy festivalin toiminnanjohtaja sekä helsinkiläisen koripallojoukkueen Helsinki Seagullsin osaomistaja. Lisäksi hän on ollut osakkaana suomalaisessa luomu- ja voikahviin erikoistuneessa kahviyrityksessä vuodesta 2014 alkaen yhdessä muun muassa Elastisen kanssa.
Yksityiselämä

Hedberg oli vuodesta 2018 lähtien parisuhteessa vuoden 2003 tangokuningatar Saija Tuupasen kanssa. Vuodesta 2013 vuoteen 2018 Hedberg oli naimisissa Ilona Hedbergin kanssa. Hedberg on näyttelijäsisarusten Minka ja Iina Kuustosen serkku, heidän isänsä Mikko Kuustonen on Sami Hedbergin eno. Hedberg valittiin vuoden 2015 positiivisimmaksi helsinkiläiseksi. Hän on koulutukseltaan ylioppilas. Hän opiskeli Laurea-ammattikorkeakoulussa liiketaloutta, mutta opinnot jäivät kesken.
Yritys

Hedberg Live Oy on vuonna 2005 perustettu helsinkiläinen luova tuotantoyhtiö, jonka päätoimiala on stand up -komiikka ja joka tekee kaikkea tapahtumatuotannosta mainostuotantoon ja tilavuokraukseen. Hedbergin konserttisalikiertueiden lisäksi se tuottaa Sam’s Comedy Club -toimintaa Night People Groupin Apollo Live Clubilla Helsingissä, pyörittää Sam’s Burger -ruokarekkakonseptia, vuokraa Bank55- ja Stage-juhlatiloja Lauttasaaressa. Edeltävien lisäksi yritys järjestää kesäisin ”Pullukka Run” -juoksutapahtumaa, vuosittaisen Vadelmavene-risteilyn ja pyörittää Hedberg Store -nettikauppaa ja harjoittaa vuokraustoimintaa.
Musiikki

Hedberg toimii solistina Comedians-yhtyeessä, jonka kaikki jäsenet ovat stand up -koomikoita. Hedbergin lisäksi bändissä ovat Niko Kivelä (rummut), Jacke Björklund (kitara) sekä Mika Eirtovaara (basso). Kvartetti soittaa muiden artistien musiikkia.
Vuonna 2016 Hedberg osallistui Elastinen feat. -ohjelmaan, jossa he tekivät yhdessä biisin ”Täytyy jaksaa”. Kappale nousi latauslistan sekä singlelistan ykköseksi. Vuoden 2019 marraskuuhun mennessä YouTubessa kappaleen musiikkivideota oli katseltu yli 5,8 miljoonaa kertaa.
Hedberg voitti Leijona-hahmollaan keväällä 2020 esitetyn Masked Singer Suomi -viihdeohjelman ensimmäisen kauden.
Sosiaalinen media

Hedbergillä on käytössään useita sosiaalisen median kanavia. Oman henkilökohtaisen Facebook-tilin lisäksi hänellä on Facebookissa käytössä Sami Hedberg official -sivut, joita seuraa noin 136 000 ihmistä (11/19) . Instagramissa Hedbergillä on noin 257 000 seuraajaa (11/19). Näiden sosiaalisten kanavien lisäksi Hedberg löytyy Twitteristä 112 000 ihmisen seuraamana (11/16). YouTubessa Hedbergiltä on oma kanava Hedberg Comedy, jolla on reilut 39 200 tilaajaa (11/19).
Yhteistyö ja hyväntekeväisyys

Hedberg tekee yhteistyötä eri tahojen kanssa. Hän toimii World Visionin lähettiläänä. Hänellä on kummilapsi World Visionin kautta Ugandassa, Busian kylässä. Vuonna 2015 Hedberg lahjoitti Helsingissä pidetyn Sami Hedberg 365 for World Vision -keikan tuoton Ugandan nuorisotalon rakentamiseen. Hyväntekeväisyyskonsepti Stand Up And Live on Hedbergin käsialaa. Sen tarkoitus on kerätä varoja hyväntekeväisyyteen huumorin voimin. Yhteistyö Suomen World Visionin kanssa on osa konseptia.
Hedberg on myös ollut mukana nenäpäiväkampanjoissa sekä yhdessä UN Womenin kanssa puolustamassa naisten oikeuksia muun muassa järjestämällä Sam’s Comedy Clubilla Stand up for Women’s right -hyväntekeväisyysiltoja. Stand up for women’s right -illan tuotot menevät Suomen UN Women -järjestölle. Järjestön tavoitteena on saavuttaa maailma, jossa kaikilla on yhtäläiset oikeudet ja mahdollisuudet.
Lisäksi Hedberg on osallinen hyväntekeväisyyskampanjassa nimeltä Shadeshares yhdessä muun muassa Pekka Hyysalon, Patrik Laineen, Janna Hurmerinnan, Santtu-Matias Rouvalin ja koko Ilveksen liigajoukkueen kanssa. Ideana kampanjalla on tarjota koulutusta, työtä ja lisätä hyvinvointia Nairobissa asuville slumminuorille sekä Suomen nuorisolle. Ajatuksena käyttöesineen ja hyväntekeväisyyden yhdistäminen suomalaisesta koivuviilusta tehtyjen aurinkolasien muodossa. Virallinen yhteistyökumppani on World Vision.
Vaateketju Jack & Jones teki Hedbergin kanssa yhteistyötä vuonna 2015. Yhteistyöstä syntyi humoristiset fanipaidat jääkiekon maailmanmestaruuskisoihin.
Vuonna 2016 Hedberg teki kantasolukampanjan yhteistyössä Veripalvelun kanssa.
Filmografia > Televisiosarjat

| Televisiosarja | Kanava | Vuosi |
| --- | --- | --- |
| Get Up Stand Up, G.U.S.U. | Subtv | 2005 |
| Komiikkatehdas | Yle | 2006 |
| Nevada | MTV3 | 2006 |
| Estradilla: HUIPS | Yle | 2007 |
| Big Brother Extra | Sub | 2008 |
| Eilen, tässä ja nyt | Sub | 2008 |
| Reikä seinässä | Nelonen | 2008 |
| Lauantaiprojekti | Yle TV1 | 2011 |
| Neljän tähden illallinen | Nelonen | 2012 |
| Hyvät ja huonot uutiset | Nelonen | 2013 |
| Tanssii tähtien kanssa | MTV3 | 2013 |
| Tuubi | MTV3 | 2014–2015 |
| Huvila ja huussi | Liv | 2015 |
| Koomikot | TV5 | 2015 |
| Grillit huurussa | Jim / Nelonen | 2016–2019 |
| Elastinen feat. | MTV3 | 2016 |
| Talent Suomi | Nelonen | 2016 |
| Konttori | Nelonen | 2017–2019 |
| Kokovartalomies | DPlay / TV5 | 2018–2019 |
| Melkein totta | Yle TV1 | 2019 |
| Masked Singer Suomi | MTV3 | 2020 |
| Komediaklubi | MTV3 | 2024 |
Filmografia > Elokuvat

| Vuosi | Elokuva | Rooli |
| --- | --- | --- |
| 2011 | Likainen pommi | TV–tuottaja |
| 2015 | Luokkakokous | Antti |
| 2016 | Luokkakokous 2 – Polttarit | Antti |
| 2020 | Se mieletön remppa | Jalmari, Mischa, Pirkka, pankinjohtaja, sorttiaseman työntekijä, räjähdemies, traktorin kuljettaja |
| 2021 | Luokkakokous 3 – Sinkkuristeily | Antti |
Filmografia > Livetaltioinnit

| Livetaltiointi | Vuosi |
| --- | --- |
Kokovartalomies: 2009
Sami Hedberg Total Comedy: 2010
Kokovartalomies 2: 2012
Sami Hedberg ALIVE: 2014
Kokovartalomies 3: 2014
Sami Hedberg 365: 2015
Kokovartalomies 4: 2016
Filmografia > Dubbaukset

| Vuosi | Elokuva | Rooli |
| --- | --- | --- |
| 2009 | Bolt | Raivo Hamsteri |
| 2012 | Ice Age 4: Mannerten mullistus | Pönö-merinorsu |
| 2014 | Pasila 2.5 – The Spin-Off | Samu Mädberg (jakso ”Pärästä kuuluu”) |
Radio

| Kanava | Vuosi |
| --- | --- |
SpinFM, oma radioshow: 2011
The Voice, aamushow: 2012
Aiheesta muualla

Sami Hedbergin viralliset kotisivut
Hedberg Liven kotisivut
Sami Hedberg Internet Movie Databasessa. (englanniksi)
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Ritva  Elonet  Yle
Academica (dialogi)

| Academica |
| --- | --- |
 Academican kansilehti vuodelta 1810.
Kirjailija:  Cicero
Kieli:  latina
Genre:  filosofia
Julkaistu:  45 eaa.
Löydä lisää kirjojaKirjallisuuden teemasivulta
Academica (”Akatemian filosofia”) on Ciceron kirjoittama filosofinen teos, joka käsittelee tietoteoriaa ja akateemista skeptisismiä. Se on säilynyt nykyaikaan vain osittain.
Historia

Academica on saanut alkunsa vuonna 45 eaa. kaudella, jolloin Cicero kirjoitti useita filosofisia dialogeja, myös muun muassa dialogin Keskusteluja Tusculumissa. Ciceron päämääränä teoksessa oli puolustaa omaa filosofista kantaansa samalla kun hän pyrki esittelemään filosofiaa yleisemminkin roomalaiselle yleisölle latinan kielellä.
Teos on säilynyt nykyaikaan vain osittain. Nämä osat ovat peräisin teoksen kahdesta versiosta, jotka tunnetaan nimillä Academica priora (”Ensimmäinen Academica”) ja Academica posteriora (”Toinen” tai ”Jälkimmäinen Academica”). Ensimmäinen versio käsitti alun perin kaksi pääpuhujien mukaan nimettyä kirjaa, Catulus ja Lucullus. Näistä on säilynyt ainoastaan osa Luculluksesta, ja sen vuoksi Academica priorasta käytetyään usein myös nimeä Lucullus.
Myöhemmin Cicero jakoi nämä kaksi kirjaa neljäksi kirjaksi, ja näin syntyi teoksen toinen versio. Siitä tunnetaan ainoastaan osa kirjasta I sekä joukko katkelmia muusta osasta. Ensimmäisestä ja toisesta versiosta säilyneet osat eivät sovi yhteen kovin hyvin.
Sisältö

Academica on muodoltaan dialogi, jossa eri filosofisten näkemysten edustajat keskustelevat keskenään. Teoksen ensimmäisessä versiossa keskustelijoina toimivat Cicero itse sekä Catulus, Lucullus ja Hortensius. Toiseen versioon Cicero oli vaihtanut keskustelijoiksi itsensä ohelle Varron ja Atticuksen. Teoksen kuvitteellinen keskustelu sijoittuu vuoteen 62 (tai 61) eaa. aikaan, jolloin kaikki mainitut henkilöt olivat vielä elossa.
Teoksen keskeinen kysymys oli kysymys tiedon saavuttamisen mahdollisuudesta. Samalla Cicero käsittelee filosofian koulukuntien, erityisesti Platonin Akatemiassa vaikuttaneiden niin kutsuttujen akateemisten skeptikoiden sekä stoalaisten, käsityksiä tieto-opista sekä koulukuntien historiaa. Stoalaisuus edustaa teoksessa sitä dogmatismia, jota skeptisismi vastusti. Teos on merkittävä lähde näiden koulukuntien ajatteluun. Teos tuo myös esille Ciceron oman skeptisismin. Hän antaa keskustelijoidensa esittää perusteluja sekä väitteiden puolesta että niitä vastaan ja antaa lukijansa valita, kumpi perustelu on vahvempi.
Kirjallisuutta > Suomennokset

Cicero, Marcus Tullius: Skeptisismin puolustus. Sisältää Academica prioran eli Luculluksen loppuosan kappaleet 64–148. Suomennos, johdanto ja selitykset Antti T. Oikarinen. Teoksessa Grahn-Wilder, Malin (toim.): Skeptisismi. Epäilyn ja etsimisen filosofia, s. 135–175.  Helsinki:  Gaudeamus, 2016.  ISBN 978-952-495-396-2
Kirjallisuutta > Muita käännöksiä ja tekstilaitoksia

Cicero, Marcus Tullius: Academic.  Middlesex:  Echo Library, 2007.  ISBN 1406845973  (englanniksi)
Cicero, Marcus Tullius; Brittain, Charles (toim.): On Academic Scepticism.  (Hackett Classics Series)  Indianapolis:  Hackett Publishing, 2006.  ISBN 1603843442  (englanniksi)
Cicero, Marcus Tullius: Volume XIX.  (On the Nature of the Gods (De Natura Deorum). Academics (Academica). Loeb Classical Library 268)  Cambridge, Massachusetts:  Harvard University Press, 1933.  ISBN 0674992962  (englanniksi)
Cicero, Marcus Tullius: The Academica of Cicero.  Charleston, South Carolina:  BiblioBazaar, 2011.  ISBN 1175410276  (englanniksi)
Aiheesta muualla

Cicero, Marcus Tullius: Academica. Project Gutenberg. (latinaksi)
Jaya Prada

| Jaya Prada |
| --- | --- |
 Jaya Prada vuonna 2019.
Rajya Sabhan jäsen
 1996 – 2002  
Henkilötiedot
Koko nimi:  Lalita Rani
Syntynyt: 3. huhtikuuta 1962 (ikä 62) Rajahmundry, Andhra Pradesh, Intia
Ammatti:  näyttelijä, poliitikko
Puoliso:  Srikanth Nahata (vih. 1986)
Tiedot
Puolue:  Intian kansanpuolue
Muut puolueet:  Rashtriya Lok Dal Samajwadi Party Telugu Desam Party
Jaya Prada (oik. Lalita Rani; s. 3. huhtikuuta 1962 Rajahmundry, Andhra Pradesh, Intia) on intialainen näyttelijä ja poliitikko. Hän on näytellyt telugun-, hindin-, tamilin-, malajalamin-, kannadan-, bengalin- ja marathinkielisissä elokuvissa.
Valikoitu filmografia

| --- | --- |
 Anthuleni Katha (1976)  Seeta Kalyanam (1976)  Siri Siri Muvva (1976)  Adavi Ramudu (1977)  Yamagola (1977)  Sanaadi Appanna (1977)  Sargam (1979)  Kaamchor (1982)  Kaviratna Kalidasa (1983)  Sagara Sangamam (1983)  Tohfa (1984)  Sharaabi (1984)  Maqsad (1984) :  Sanjog (1985)  Aakhree Raasta (1986)  Simhasanam (1986)  Sindoor (1987)  Samsaram (1988)  Elaan-E-Jung (1989)  Aaj Ka Arjun (1990)  Thanedaar (1990)  Maa (1991)  Devadoothan (2000)  Dasavathaaram (2007)  Pranayam (2011)  Krantiveera Sangolli Rayanna (2012)
Palkinnot

Nandi Awards
1976: Paras naispääosa – Anthuleni Katha
Filmfare Awards South
1976: Erikoispalkinto – Siri Siri Muvva, Anthuleni Katha
1983: Paras telugunkielinen naispääosa – Sagara Sangamam
2007: Elämäntyöpalkinto
Aiheesta muualla

Wikimedia Commonsissa on kuvia tai muita tiedostoja aiheesta .
Jaya Prada Internet Movie Databasessa. (englanniksi)
Jaya Prada Allmoviessa (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Australia 
Henkilöt:  Trove
Kalevi Kiviniemi

| Kalevi Kiviniemi |
| --- | --- |
 Kalevi Kiviniemi
Henkilötiedot
Syntynyt: 30. kesäkuuta 1958
Kuollut: 3. huhtikuuta 2024 (65 vuotta)
Ammatti:  Muusikko
Muusikko
Tyylilajit:  klassinen, urkumusiikki
Soittimet:  Urut
  [ Muokkaa Wikidatassa ] [ ohje ]  
Kalevi Ilmari Kiviniemi (30. kesäkuuta 1958 Jalasjärvi – 3. huhtikuuta 2024 Jalasjärvi) oli suomalainen urkutaiteilija. Kiviniemi oli kansainvälisesti tunnettu ja tunnustettu taiteilija. Kiviniemi toimi Lahden Ristinkirkon urkurina vuosina 1985–2000 ja Lahden kansainvälisen urkuviikon johtajana 1991–2001. Vuodesta 2000 lähtien hän toimi konserttiurkurina.
Ura

Kiviniemi aloitti viulunsoiton 5-vuotiaana isänsä Pauli Kiviniemen johdolla. Ylioppilaaksi hän kirjoitti vuonna 1977 ja pyrki Sibelius-Akatemiaan pääaineenaan laulu. Urkudiplomin ja soitonopettajan tutkinnon hän suoritti vuonna 1983 saaden samalla yleisen osaston päästötodistuksen. Opettajinaan hänellä oli Eero Väätäinen urkujensoitossa sekä Olli Linjama improvisaatiossa. Kiviniemi teki lisäksi opintomatkoja Saksaan, Alankomaihin ja Ranskaan, joissa häneen vaikuttivat eniten Pierre Cochereau, Olivier Messiaen, Jean Langlais, Marie-Claire Alain, Ton Koopman, Wolfgang Rübsam, Jacques van Oortmerssen ja Gustav Leonhardt. Kiviniemi on konsertoinut Suomen lisäksi muun muassa Ruotsissa, Tanskassa, Norjassa, Islannissa, Virossa, Italiassa, Englannissa, Saksassa, Ranskassa, Hollannissa, Sveitsissä, Itävallassa, Venäjällä, Japanissa, Filippiineillä, Australiassa, Yhdysvalloissa, Kanadassa, Luxemburgissa, Tšekin tasavallassa, Puolassa, Unkarissa, Belgiassa, Manner-Espanjassa ja Kanariansaarilla. Kiviniemi on soittanut usein Pariisin Notre Damessa sekä St. Sulpicen ja Ste Clotilden katedraaleissa. Notre Damessa hän esiintyi ensimmäisen kerran vuonna 2002 ja St. Sulpicessä vuonna 2013 ensimmäisenä skandinaavina soittaen ”Concerts Spirituels Église St. Suplice Paris” -konserttisarjassa. Tärkeimpiä konserttisaleja, joissa Kiviniemi on konsertoinut, ovat muun muassa Gewandhaus Saksassa sekä Japanissa Metropolitan Theatre, Osaka Concert Hall, Sapporo Kitara Concert Hall ja Yokohama Minato Mirai Concert Hall.
Soolo- ja kamarimusiikkikonserttien lisäksi Kiviniemi on esiintynyt useiden nimekkäiden orkestereiden solistina. Hän on toiminut myös kansainvälisten urkukilpailujen tuomaristossa (Nürnberg 1996, Capri 1998, Speyer 2001, Korschenbroich 2005, St. Albans 2013). Mestarikursseja Kiviniemi on pitänyt muun muassa Suomessa Sibelius-Akatemiassa, Saksassa Ruhrin yliopistossa Bochumissa ja Yhdysvalloissa University Appleton Lawrencessä ja Gustavus Adolphus Collegessa.
Valtion säveltaidetoimikunnan mukaan Kiviniemi on klassisen urkumusiikin monipuolinen ja suvereeni taitaja. Hänen erikoisalanaan voi pitää ranskalaista urkumusiikkia, mutta hän on poikkeuksellisen luovasti pureutunut eri aika- ja tyylikausien musiikkeihin, myös aivan uusimpaan musiikkiin. Hän on tunnettu myös erinomaisista improvisointitaidoistaan. Lisäksi hän on tehnyt ja esittänyt lukuisia taidokkaita urkusovituksia muun muassa Wagnerin, Lisztin, Franckin, Rahmaninovin ja Skrjabinin musiikista ja toiminnallaan laajentanut urkutaiteen aluetta pitkälle yli totuttujen rajojen. Kiviniemi on tehnyt myös useita nuorille suunnattuja konsertteja, muun muassa kitaravirtuoosi Marzi Nymanin kanssa.
Kalevi Kiviniemi on tehnyt myös useita TV-nauhoituksia, muun muassa Pariisin Notre Damen katedraalissa vuonna 2000 yhdessä Olivier Latryn kanssa sekä useita muita kansainvälisiä televisiointeja.lähde? Lisäksi Suomessa on tehty vuonna 2001 TV-dokumentti Kalevi Kiviniemestä otsikolla Urkutulta.
Palkinnot

Kiviniemi on saanut lukuisia levypalkintoja, muun muassa kaksi kultalevyä ja yhden platinalevyn. Englantilainen The Organ -lehti valitsi Improvisations-levyn vuoden 2000 tähtilevytykseksi ja Suomessa suomalaista urkumusiikkia sisältävä Visions-levy on saanut Janne-palkinnon parhaasta suomalaisesta soololevystä.lähde? Vuonna 2009 MusicWeb International valitsi Lakeuden Ristin urut -CD:n vuoden levyksi.
Musashino Cultural Foundation valitsi Kiviniemen ensimmäisenä suomalaisena Kuukauden taiteilijaksi Japanissa vuonna 1998 yhdessä Camilla Nylundin kanssa. Sibelius-festivaalilla vuonna 2003 Kiviniemi sai kapellimestari Osmo Vänskän myöntämän Luonnotar-palkinnon ja vuonna 2004 hänelle annettiin Organum-seuran kiertopalkinto ansioituneesta työstä suomalaisen urkutaiteen hyväksi. Lahti-seura valitsi Kiviniemen vuonna 2000 "vuoden lahtelaiseksi". Vuonna 2009 Kalevi Kiviniemi vastaanotti Suomen merkittävimmän musiikkipalkinnon, Säveltaiteen valtionpalkinnon. Vuonna 2012 hänet lyötiin ritariksi Chevalier OCM -arvonimellä. Pro Cultura Tavastica et Fennica -mitalin hän vastaanotti vuonna 2014. Lisäksi Kiviniemi on vastaanottanut Lahden kaupungin kulttuuripalkinnon vuonna 1999, Pro Arte Tavastica -palkinnon vuonna 1997 ja Director musices -arvonimen vuonna 1991. Hänelle myönnettiin taiteilijaeläke vuonna 2020.
Levytykset

Kiviniemi on tehnyt yli 160 levytystä. Hän on levyttänyt muun muassa ensimmäisenä maailmassa koko Jean Sibeliuksen urkutuotannon, Sibelius Complete Organ Works (Fuga-1982, vuonna 2004), osa teoksista käsikirjoitusversioina. Levytyksiä historiallisilla soittimilla hän on tehnyt muun muassa Yhdysvalloissa, Japanissa, Filippiineillä, Australiassa, Italiassa, Ranskassa, Sveitsissä ja Saksassa.
Kiviniemen merkittävimpinä levyinä pidetään César Franck Organ Works -levyä (OrganEra) ja Ranskan Rouenissa äänitettyä Cavaillé-Coll-levyä, jotka on julkaistu vuonna 2009. Kriitikko John Miller (SA-CD.net, 18.3.2009) kirjoitti Franck-levystä: ”Mielestäni Kiviniemen Franck-levy on maailman parhaiten soitettu ja äänitetty yksittäinen SA-CD-levy.”  Veijo Murrtomäki kirjoitti Helsingin Sanomissa Cavaillé-Coll-levyn olevan "...erään parhaista koskaan kuulemistani urkulevyistä."
Kalevi Kiviniemi on tehnyt noin 200 LP- ja CD-levytystä.
Suomen suurimmat urut (1989). Kiviniemen ensimmäinen levytys
Chicago Concert (1999) Motette-Ursina
Improvisations (1999), LOF
Liszt Music for Organ (1995) MILS
Poulenc Organ Concerto (1995) Moscow Chamber Orchestra, dir. Constantin Orbelian
Visions (2000), Warner
Wagner (2001) MILS
OrganEra-sarja:
Renaissance-Tänze (2001), OrganEra 1. FUGA 9140 Historic Renaissance Organ, Schmalkalden Schlosskirche, Saksa
Waltzing Matilda (2003), OrganEra 5. FUGA 9196 The Grand Concert Organ, Melbourne Town Hall, Australia
Angel Dream (2003), OrganEra 4. FUGA 9164 The Organ of Lapua Cathedral, Suomi
Bamboo (2003), OrganEra 2. FUGA 9161 Historic Bamboo Organ in Las Piñas, Manila, Filippiinit
Heroic Song (2003), OrganEra 3. FUGA 9163 The Organ of Lapua Cathedral, Suomi
Serassi (2004), OrganEra 6. FUGA 9183 Historic Organ at the Church of San Biagio, Caprino Bergamasco, Italia
Sibelius (2004), OrganEra 7. FUGA 9182 Winterthur Stadtkirche, Sveitsi
Bombarde (2005), OrganEra 9. FUGA 9207 (100. levytys) Matthäuskirche Stuttgart, Saksa
Canonnade (2005), OrganEra 8. FUGA 9205 Historic Holzhay Organ, Abbey Church Neresheim, Saksa
Wurlitzer (2006), OrganEra 11. FUGA 9217 The Wurlitzer Theatre Pipe Organ, Sanfilippo Victorian Palace, Barrington Hills, Illinois,Yhdysvallat
Jehan Alain (2006), OrganEra 12. FUGA 9219 The Organ of the Church of the Cross, Lahti, Suomi
Liszt (2006), OrganEra 10. FUGA 9214 Historic Seifert Organ, St.Mary's Basilica Kevelaer, Saksa
Cavaillé-Coll, Paris (2009) OrganEra 14. FUGA Historic Cavaillé-Coll Organ, Abbey Church of Saint-Ouen, Rouen, Ranska
César Franck (2009) OrganEra 13. FUGA 9281 Paschen Organ, Central Pori Church, Suomi
Rédemption (2011) OrganEra 15. FUGA Dudelange, Luxemburg
The Cliburn Organ (2015) OrganEra 16. FUGA The Rildia Bee O'Bryan Cliburn Organ Casavant Frères Limitée, Broadway Baptist Church, Fort Worth, Texas, Yhdysvallat
Stockwerk (2016) OrganEra 19. FUGA Harder-Völkmann Organ in Stockwerk, Gröbenzell, Saksa
Finlandia (2016) OrganEra 17. FUGA Tampere Cathedral, Suomi
Organ Gravitation (2018) OrganEra 20. FUGA.
Antico (2020) OrganEra 18. FUGA Basilique Notre Dame de Valère, Sion, Sveitsi
Sävellyksiä

Sarja uruille (1977), I palkinto Pohjanmaan sävellyskilpailussa
Suite francaise (1991)
Visions tanssijoille ja uruille (1998), kantaesitys Lahden kansainvälinen urkuviikko
Poème (1999), kantaesitys Saksan Bad Homburgissa (Orgelfestival Fugato)
Mosaique (2002), kantaesitys Saksan Bonnissa (St. Josephs Kathedral)
Introduction et Gigue hommage à Pierre Cochereau (2002), kantaesitys Ranskan Pariisissa (Cathédrale Notre Dame)
Intermezzo (2005)
Revontulet (2005)
Fantasia ”Suomalainen rukous” (2008)
Étude pour les Pédales ”Noë” (2009)
De Profundis Fukushiman uhrien muistolle (2011)
Suite (Le Feu, Le Ciel, La Mosaique brisée) (2011)
Fantasia '"Lohikäärmeen tuli" harpulle ja uruille (2012)
Poem "Broken Soul" (osat Introduction, Consolation, Broken Soul) (2015)
Aiheesta muualla

Kuvia tai muita tiedostoja aiheesta Kalevi Kiviniemi Wikimedia Commonsissa
Kalevi Kiviniemen kotisivut
Kalevi Kiviniemen muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Yhdysvallat 
Taiteenala:  MusicBrainz 
Henkilöt:  Yle 
Muut:  Europeana  IdRef
Vuorotteluvapaa
Aiheesta muualla

Tutkimus: Vuorotteluvapaajärjestelmä susi
Ilmainen tietopankki vuorotteluvapaata suunnitteleville (Arkistoitu – Internet Archive)
Makedonialaiset

Makedonialaiset (joskus kutsutaan myös nimellä Makedonian slaavit) on slaavilainen kansa, joka asuu pääosin Pohjois-Makedoniassa ja jonka väestöstä se muodostaa yli 60 %. Makedonialaisia arvioidaan olevan kahdesta kahteen ja puoleen miljoonaan. Suurin osa makedonialaisista on ortodokseja, muslimeita ja protestantteja. Makedonialaisten äidinkieli on makedonia.